polyglot-tagger/wikipedia-language-snippets-filtered huggingface dataset:
కళాశాలలో బోధన, పరిశోధన, ఆసుపత్రి, రోగుల సంరక్షణ కోసం అన్ని సౌకర్యాలు ఉన్నాయి. డిగ్రీ కోర్సులు ఎనిమిది నాన్ క్లినికల్ విభాగాలు పూర్తి స్థాయి ప్రయోగశాలలు, ప్రపంచ స్థాయి లెక్చర్ హాల్స్, ఆడియో విజువల్ తోపాటు తగిన మౌలిక సదుపాయాలను కలిగి ఉన్నాయి.
హైదరాబాదు నగరానికి 30 కిలోమీటర్ల దూరంలో నాగ్‌పూర్ హైవే నెంబర్ 7లో పచ్చదనం, కొండలు, సరస్సుతో కూడిన మేడ్చెల్ గ్రామీణ ప్రాంతంలో 200 ఎకరాల్లో ఈ మెడిసిటి వైద్య విజ్ఞాన సంస్థ ప్రాంగణం ఉంది. ఇందులో 40 ఎకారాలు కళాశాల కోసం ఉపయోగించబడింది.
మెడిసిటి వైద్య విజ్ఞాన సంస్థ తెలంగాణ రాష్ట్ర రాజధాని హైదరాబాదుకు ముప్పై కిలోమీటర్ల దూరంలోని మేడ్చల్ లో ఉన్న వైద్య కళాశాల. ఇది కాళోజి నారాయణరావు ఆరోగ్య విజ్ఞాన విశ్వవిద్యాలయానికి అనుబంధ కళాశాలగా ఉంది.
సాధారణంగా ముడిపడి ఉన్నలక్షణాలు: జ్ఞానం సామర్థ్యం తగ్గిపోవడం జ్ఞాపకశక్తి తగ్గిపోవడం శారీరక, మానసిక స్థితి మార్పులు మానసికచలనం మందగించడం
1601 లో, మొఘల్ చక్రవర్తి అక్బర్ ఖాందేష్ సుల్తానేట్ను స్వాధీనం చేసుకున్నాడు. బుర్హాన్‌పూర్‌ ఖాందేష్ సుబాకు రాజధాని అయింది. మొఘల్ సామ్రాజ్యంలోని మూడు కొత్త ఉన్నత స్థాయి ప్రావిన్సులలో ఒకటి అయింది . అతను డెక్కన్‌ను జయించుకుంటూ పోయే కొద్దీ మొదట ఉన్న డజను సుబాలకు మరిన్ని చేర్చాల్సి వచ్చింది. అక్బర్ కుమారుడు దానియల్ పేరిట ఖాందేష్ పేరును దానేష్ గా మార్చారు. 1609 లో, మొఘల్ చక్రవర్తి జహంగీర్ తన రెండవ కుమారుడు పర్విజ్‌ను దక్కన్ మొఘల్ ప్రావిన్సులకు రాజప్రతినిధిగా నియమించాడు. యువరాజు బుర్హన్‌పూర్‌ను తన ప్రధాన కార్యాలయంగాను, తన నివాసంగానూ ఎంచుకున్నాడు.
1705 లో, సంతాజీ ఘోర్పడే బుర్హాన్‌పూర్‌, ఖాందేష్ సుబాలపై దాడి చేసాడు. దానితో ఔరంగజేబు ఖాందేష్‌లో మరిన్ని బలగాలను మోహరించవలసి వచ్చింది. దీనివలన కర్ణాటక, మరాఠా స్వరాజ్యాలపై మొఘల్ సైన్యాల ఒత్తిడి తగ్గింది. 1720 లలో, మాళ్వా, ఢిల్లీలపై చేసిన దండయాత్రలో మరాఠా పేష్వా బాజీరావ్ నగరాన్ని ఆక్రమించాడు. 1750 లలో, హైదరాబాద్ నిజాంను ఓడించిన సదాశివరావు భావు ఆధ్వర్యంలోని మరాఠా సైన్యం నగరాన్ని తన ఆధీనంలోకి తీసుకుంది. మరాఠా సామ్రాజ్యం పతనమైనప్పుడు, ఈ నగరాన్ని సింధియాలోని మరాఠా సర్దార్ హోల్కార్ అధీనం లోకి వెళ్ళింది. చివరికి 1818 లో మరాఠాలు బ్రిటిష్ వారికి అప్పగించారు.
బుర్హాన్‌పూర్ వస్త్ర పరిశ్రమకు ప్రసిద్ధి చెందింది. రాష్ట్రంలో విద్యుత్ మగ్గం పరిశ్రమకు ఇది అతిపెద్ద కేంద్రంగా ఉంది. ఇక్కడ ఒక ఎన్‌టిసి ప్రాజెక్టు ఉంది. ఇంటర్‌లైన్ బట్టలు, గ్రే మార్కిన్, బ్లీచెడ్ ధోతి, కేంబ్రిక్, విద్యుత్ మగ్గం వస్త్రం బక్రామ్, ఇతర రకాల వస్త్రా‌లకు ఇది ప్రసిద్ది చెందింది. నగరంలో అనేక నూలు మిల్లులు, నూనె మిల్లులు కూడా ఉన్నాయి.
బుర్హాన్‌పూర్ ఒక చారిత్రక నగరం. నగరంలో ఒక రైల్వే స్టేషన్ ఉంది. ఇక్కడి నుండి భారతదేశంలోని ఇతర నగరాలకు చక్కటి రైలు సౌకర్యాలున్నాయి. సమీప నగరాలకు ప్రయాణించడానికి సాధారణ బస్సులు అందుబాటులో ఉన్నాయి. సమీప విమానాశ్రయం జల్గావ్ విమానాశ్రయం. ఇది నగరానికి ఉత్తరం వైపున ఉంది.
బుర్హాన్‌పూర్ మధ్యప్రదేశ్ లోని నగరం, బుర్హాన్‌పూర్ జిల్లా ముఖ్యపట్టణం. ఇది తప్తీ నది ఉత్తర ఒడ్డున, రాష్ట్ర రాజధాని నగరం భోపాల్‌కు నైరుతిలో 340 కి.మీ. దూరంలో ఉంది. నగర పరిపాలనను మునిసిపల్ కార్పొరేషన్ నిర్వహిస్తుంది.
టిగ్రాన్ బలయాన్ యెరెవాన్, ఆర్మేనియాలో జన్మించారు. ఆయన ఒక ఆర్మేనియన్ దౌత్యవేత్త, 2008 నుండి అర్మేనియా విదేశీ వ్యవహారాల మంత్రిత్వ శాఖ ప్రతినిధి.
బహుళ శాస్త్రీయ వ్యాసాలకు రచయిత, అలాగే "నాగోర్నో-కరబఖ్ సమస్య, అంతర్జాతీయ దౌత్యం లో 1991-1994" పేరుతో ఒక మోనోగ్రాఫ్, అలాగే "బహుపాక్షిక దౌత్యం" ఉపన్యాసాలు సేకరంచారు.
భారత రైల్వే చరిత్రలో డిబ్రూగర్ ఒక ప్రత్యేక స్థానాన్ని కలిగి ఉంది. ఇక్కడ నుండి ఈశాన్య భారతదేశంకు మొదటి రైల్వే సేవలు ప్రారంభమయ్యాయి. 1882, మే 1న మొదటి రైలు స్ట్రీమెర్‌ఘాట్ నుండి డిబ్రూగర్ వరకు నడిచింది. 1882, మే 15న దీనిని దింజన్ వరకు విస్తరించారు. అదే సంవత్సరం డిసెంబరు 23న చాబువా వరకు గూడ్స్ రైలు ప్రవేశపెట్టబడింది. 1884, ఫిబ్రవరి 18న ఉదయం 7:20 గంటలకు అప్పటి అస్సాం చీఫ్ కమిషనర్ సర్ చార్లెస్ ఇలియట్ మొదటి యూరోపియన్ ప్యాసింజర్ రైలును రెహబరి రైలు స్టేషన్ నుండి 400మంది యూరోపియన్, భారతీయ ప్రయాణీకులతో వెల్తున్న లెడోకు జెండా వూపి ప్రారంభించాడు. ఈ నగరంలోని రెండు రైల్వే స్టేషన్ల నుండి బెంగుళూరు, చెన్నై, కొచ్చి, త్రివేండ్రం, కోల్‌కతా, ఢిల్లీ, కన్యాకుమారి వంటి కొన్ని ముఖ్యమైన భారతీయ నగరాలకు రైళ్ళు నడుపబడుతున్పాయి.
డిబ్రూగర్ అనే పేరును దిబారుముఖ్ నుండి తీసుకున్నారు. "డిబ్రూ" అనే పేరు డిబారు నది పేరు నుండి వచ్చింది. దిమాసా భాషలో "డిబ్రూ" అనగా "పొక్కు", "గర్" అనగా "కోట" అని అర్ధం. "దిబ్రు", "దిబారు" రెండూ దిమాసా పదాలు.
నగరానికి 15 కి.మీ.ల దూరంలో డిబ్రూగర్ విమానాశ్రయం ఉంది. ఎయిర్ ఇండియా, ఇండిగో, స్పైస్ జెట్, విస్టారా, పవన్ హన్స్ లిమిటెడ్ మొదలైన సంస్థలు ఈ విమానాశ్రయం నుండి తమ విమానాలను నడిపిస్తున్నాయి.
డిబ్రూగర్ నగరం బ్రహ్మపుత్ర నది ద్వారా జలమార్గ రవాణా వ్యవస్థను కలిగి ఉంది. దీనిని జాతీయ జలమార్గం - 2 అని పిలుస్తారు. ఇది బంగ్లాదేశ్ సరిహద్దు నుండి సాదియా వరకు విస్తరించి ఉంది.
సా.శ 1523 వరకు ఈ డిబ్రూగర్ ప్రాంతం చుటియా రాజ్యంలో భాగంగా ఉండేది. దీనిని అహోమ్ బురంజీలో టి-ఫావో అని పిలిచేవారు.
ఇది యెవెరన్ నగరంలోని 2.9% భూభాగం అనగా 6.47 చ.కి. వైశాల్యంలో ఉంది. అజప్న్యాక్ వైశాల్యపరంగా యెరవాన్ లో రెండవ అతిచిన్న జిల్లా. ఇది అనధికారికంగా అనేక విభాగాలుగా విభజింపబడినది అవి: దవ్తాషెన్ యొక్క నాలుగు బ్లాక్కులు, ఉత్తర దవ్తాషెన్, హుసి అవన్. సస్నా సర్ వీధి, టిగ్రాన్ పెట్రోసియన్ వీధి, పిరుమియాస్ వీధి, అఘబబ్యాన్ వీధి, అనస్టాస్ మికోయన్ వీధి జిల్లాలోని కొన్ని ముఖ్యమైన వీధులు. దవ్తాషెన్ లోని ఒకటి, రెండు నివాస స్థలాలను పిరుమియాన్స్ వీధిపై ఉన్న ఒక దీర్ఘచతురస్త్ర పార్కు వేరుచేస్తుంది. 2012, 2013లో ప్రజా సేవలు అమలయ్యే విధానాన్ని విశ్లేషించన తరువాత, దవ్తాషెన్ ను రెండుసార్లు యెరెవాన్ లోని అత్యుత్తమ జిల్లాగా ప్రకటించారు. అర్మేనియా యొక్క డైరెక్టరీ ఆఫ్ పాస్పోర్ట్, వీసా పోలీసుల, అత్యవసర పరిస్థితుల మంత్రిత్వ శాఖ ఇక్కడే ఉన్నాయి.
దవ్తాషెన్ లో 1996లో లైబ్రరీ 40ను, అవెట్ టెర్తేరియన్ పేరిట ఒక కళ పాఠశాలను 1993లో ప్రారంభించారు. ఆర్మెఫిలిమ్ స్టూడియోస్, పాన్ ఆర్మేనియాకు చెందిన అర్మేనియా టి.వి. స్టేషను ఇక్కదే ఉన్నవి. రెండవ ప్రపంచ యుద్ధం, నాగోర్నో-కరబఖ్ యుద్ధం లలో వీరమరణం చెందిన ఆర్మేనియా వాసులకు గుర్తుగా ఒక స్మారక చిహ్నాన్ని దవ్తాషెన్ పార్కులో ఉంచారు. 2001లో క్రిష్టియానిటీ యొక్క 1700వ వార్షికోత్సవం సందర్భంగా కచ్కర్ కూడా ఇక్కడే నిర్మించారు.
1984 లో సోవియట్ ఎగ్జిక్యూటివ్ కమిటీ జిల్లాలోని నివాస స్థలాలకు 223 హెక్టార్ల ప్రాంతాన్ని కేటాయించారు. 1986లో సోవియట్ యెరెవాన్ పరిపాలనా విభాగాల ప్రకారం ప్రస్తుత-రోజు అజప్న్యాక్, దవ్తాషెన్ జిల్లాలు మష్టాత్స్ రైన్ లో భాగాలు. అర్మేనియాకు స్వాతంత్ర్యం వచ్చిన తరువాత పరిపాలనా విభాగాల కొత్త చట్టం క్రింద 1996 లో, యెరెవాన్ ను దవ్తాషెన్ తో సహా 12 పరిపాలనా జిల్లాలుగా విభజించారు.
1930 సమయంలోని సోవియట్ రోజులలో ఈ ప్రాంతాన్ని అరాజిన్ గ్యుఘ్ అని పిలిచేవారు. ఈ జిల్లలో యెరెవాన్ కు వాయువ్యంగా,హ్రజ్డాన్ నదీ ఒడ్డున ఏర్పడిన షాహుమ్యాన్ రైన్ ను కలిపారు. 1939 లో, సస్సౌన్ సాహసికులు అనే జాతీయ పురాణ కవిత 1000 సంవత్సరాలు పూర్తిచేసుకున్న సందర్భంగా అరాజిన్ గ్యుఘ్ గా పిలవబడుతున్న ఈ జిల్లకు దవ్తాషెన్ గా నామకరణం చేశారు.
సోవియట్ యెరెవాన్ క్రమంగా అభివృద్ధి చెందుతున్న సమీపంలోని నగరశివారు, పరిసర ప్రాంతాలను యెరెవాన్ లోకి విలీనం చేశారు. హ్రజ్డాన్ నదిపై నిర్మించిన అనేక వంతెనలతో షాహుమ్యాన్ రైన్ కు నగరాన్ని అనుసంధానం చేశారు. 197లో, దవ్తాషెన్ గ్రామం అధికారికంగా రాజధాని యెరెవాన్ లో భాగం అయ్యింది.
దవ్తాషెన్, ఆర్మేనియా దేశ రాజధానయిన యెరెవాన్లో ఉన్నటువంటి 12 జిల్లాలలో ఒకటి. హ్రజ్డాన్ నదికి కుడి పక్కన ఉన్న దవ్తషెన్ కు సరిహద్దులుగా దక్షిణాన అజప్న్యాక్, అరబ్కిర్, ఉత్తరాన కొటాయ్క్ రాష్టృం ఉన్నవి.
భీష్మ ఆర్గానిక్స్ అధినేత భీష్మ సేంద్రియ వ్యవసాయం ద్వారా ఆరోగ్యం పంచాలనుకుంటాడు. ఫీల్డ్ సైన్స్ గ్రూప్ ఓనర్ అయిన రాఘవన్ మాత్రం ఆరోగ్యం దెబ్బతీసే పురుగు మందులు కనిపెట్టి వాటితో ఎక్కువ దిగుబడి సాధించి బిజినెస్‌లో భీష్మ ఆర్గానిక్స్‌ను దాటాలి అని చూస్తుంటాడు. డిగ్రీ చదువు మధ్యలోనే ఆపేసి హ్యాపీగా లైఫ్‌ని ఎంజాయ్ చేస్తున్న భీష్మ గర్ల్ ఫ్రెండ్ కోసం వెతుక్కుంటూ ఉంటాడు. అలాంటి టైమ్‌లో అనుకోకుండా చైత్ర తో పరిచయం ఏర్పడుతుంది. ఆ పరిచయం ప్రేమగా మారుతుంది. అయితే, భీష్మ స్టేటస్ వల్ల రష్మిక తండ్రి వాళ్ళ ప్రేమను ఒప్పుకోడు.
అదే టైమ్‌లో జూనియర్ భీష్మ అయిన నితిన్‌ని భీష్మ ఆర్గానిక్స్‌కి 30 రోజుల పాటు ఆపరేషనల్ సీఈఓ‌గా ప్రకటిస్తాడు భీష్మ ఆర్గానిక్స్ అధినేత భీష్మ . అయితే, భీష్మ ఆర్గానిక్స్‌కి భీష్మ ని ఎందుకు ఆపరేషనల్ సీఈఓగా అపాయింట్ చేసారు, ఈ 30 రోజుల్లో రాఘవన్ పన్నిన కుట్రల నుండి సీఈఓ అయిన భీష్మ ఎలా తన కంపెనీని కాపాడుకున్నాడు, చైత్రతో తన ప్రేమకథను ఎలా సుఖాంతం చేసుకున్నాడన్నది మిగతా కథ.
నితిన్ పుట్టినరోజున రష్మిక మందన్న సామాజిక మాధ్యమాల్లో ఈ చిత్రం గురించి ప్రకటించింది. 2019, జూన్ నెలలో ఈ చిత్రం పూజా కార్యక్రమాలు జరుపుకుంది. కన్నడ నటుడు అనంత్ నాగ్ కీలక పాత్రకు సంతకం చేయగా, బెంగాలీ నటుడు జిషు సేన్ గుప్తా విలన్ పాత్రకు సంతకం చేశారు. "హే చూసా" పాట ఇటలీలోని పోసిటానోలో చిత్రీకరించబడింది.
భీష్మ 2020, ఫిబ్రవరి 21న విడుదలైన తెలుగు చలనచిత్రం. సితార ఎంటర్టైన్మెంట్స్ పతాకంపై సూర్యదేవర నాగవంశీ నిర్మాణ సారధ్యంలో వెంకీ కుడుముల దర్శకత్వం వహించిన ఈ చిత్రంలో నితిన్, రష్మిక మందణ్ణా, అనంత్ నాగ్, జిషు సేన్‌గుప్తా, విజయ నరేష్, వెన్నెల కిషోర్ తదితరులు నటించగా, మహతి స్వరసాగర్ సంగీతం అందించాడు.
దీపావళి సందర్భంగా ఈ చిత ఫస్ట్ లుక్ పోస్టర్ విడుదలైంది. త్రివిక్రమ్ శ్రీనివాస్ పుట్టినరోజు సందర్భంగా విడుదల తేదీ ప్రకటిస్తూ తొలి టీజర్ విడుదలైంది. ఈ చిత్రం అధికారిక ట్రైలర్‌ను 2020 ఫిబ్రవరి 17న హారిక & హాసిన్ క్రియేషన్స్ విడుదల చేసింది.
ఇది కేవలం ఇంటర్నెట్ పై ఆధారపడి నడిచే వేదిక, అందువల్ల అంతరాయం లేకుండా ఎప్పుడు కావాలంటే అప్పుడు వినియోగదారుడికి నచ్చిన కార్యక్రమాలు చూడొచ్చు.
వీడియో ఆన్ డిమాండ్ ఛానెల్‌లను తక్షణమే మార్చగలిగే నెట్‌వర్క్‌లు, ఐట్యూన్స్ వంటి కొన్ని సేవలకు వీడియోను మొదట డౌన్‌లోడ్ చేసి, ఆపై ప్లే చేయాలి,
నెట్‌ఫ్లిక్స్, హులు, డిస్నీ + అమెజాన్ ప్రైమ్ వీడియో వంటి ప్లేయర్‌లు డౌన్‌లోడ్ పూర్తయ్యే ముందు మూవీ డౌన్‌లోడ్‌లను ప్లే చేస్తాయి.
రెండు గ్రూపులుగా సేవలు వర్గీకరిస్తుంది: మల్టీ ఛానల్ వీడియో ప్రోగ్రామింగ్ పంపిణీదారులు ; ఆన్‌లైన్ వీడియో పంపిణీదారులు .
వర్చువల్ ఎంవిపిడిలలో ఎటి అండ్ టి టివి, ఫ్యూబో టివి, స్లింగ్ టివి, హులు విత్ లైవ్ టివి యూట్యూబ్ టివి వంటి వైవిధ్యమైన సేవలు ఉన్నాయి.
కేబుల్ టీవీ, డిటిహెచ్ కనెక్షన్ అవసరం లేకుండా ఇంటర్నెట్ ఉపయోగించుంకుని సరాసరి తమ సెల్‌ఫోన్, టెలివిజన్లో రెండింటితో సహా సాఫ్ట్‌వేర్‌ను నవీకరించేవి. కావల్సిన వినోద కార్యక్రమాలు చూడొచ్చు. చందా - ఆధారిత వీడియో-ఆన్-డిమాండ్ సేవలకు చాలా పర్యాయపదంగా ఉంటుంది. ఇంకా ఓవర్-ది-టాప్ సేవలు సాధారణంగా వ్యక్తిగత కంప్యూటర్లలోని వెబ్‌సైట్ల ద్వారా, అలాగే మొబైల్ పరికరాల్లోని అనువర్తనాలు , డిజిటల్ మీడియా, ప్లేయర్‌లు లేదా ఇంటిగ్రేటెడ్ స్మార్ట్ టీవీ, ప్లాట్‌ఫారమ్‌లతో టెలివిజన్ల ద్వారా వినియోగదారుడికి నచ్చిన కార్యక్రమాలు చూడొచ్చు.
ఓటీటీ ఓవర్-ది-టాప్ మీడియా సేవ ఇంటర్నెట్ మీద ఆధారపడి సినిమా లేదా ఇతర మీడియా సంబంధిత కంటెంట్‌ను ప్రదర్శించే ఓవర్-ది-టాప్ ప్లాట్‌ఫాం. దీనినే డిజిటల్ స్ట్రీమింగ్ మీడియా సర్వీస్ అని కూడా పిలుస్తారు. ఇందులో సినిమాలతో పాటుగా, వెబ్ సిరీస్, టీవీ కార్యక్రమాలు, సెలెబ్రిటీ షోలు ప్రసారం చేస్తారు. అయితే వినియోగదారులు ఓటీటీలో ఎప్పుడు కావాలంటే అప్పుడు వినోదభరిత కార్యక్రమాలు చూడొచ్చు.
ఫిబ్రవరి 25, 2021 న, ఓవర్-ది-టాప్ మరియు డిజిటల్ మీడియా కోసం ప్రభుత్వం కొత్త నియమాలను ప్రకటించింది, ప్రతి ఓటీటీ మూడు-స్థాయి ఫిర్యాదుల పరిష్కార యంత్రాంగాన్ని ఏర్పాటు చేయాలని ప్రభుత్వం ఆదేశించింది.
2019 నాటికి, ఆండ్రాయిడ్ యూజర్లు మొత్తం కంటెంట్ స్ట్రీమింగ్ ప్రేక్షకులలో 45% కంటే ఎక్కువ మంది ఉన్నారు, 39% మంది వినియోగదారులు కంటెంట్‌ను యాక్సెస్ చేయడానికి వెబ్‌ను ఉపయోగిస్తున్నారు.
ఓటీటీ వేదికలకు మొదట అమెరికా లాంటి దేశాలలో మొదలైంది, మెల్లగా అది అన్ని దేశాలకు విస్తరించింది. భారతదేశంలో కొత్త సినిమాలు ఓటీటీ పై విడుదల చేయడం జరుగుతుంది.
బోస్: ఆల్ట్ డిజిటల్ మీడియా ఎంటర్టైన్మెంట్తో డెడ్ / అలైవ్ ; దర్శకత్వం , మెహతా ; రాజ్‌కుమార్ రావు నటించారు; ఏక్తా కపూర్ నిర్మించారు
సృజనాత్మక నిర్మాత నమిత్ శర్మతో డిస్కవరీ ఛానల్‌తో భారతదేశ ఉత్తమ ఉద్యోగాలు-సీజన్ 1 & 2 ; హోస్ట్ మీయాంగ్ చాంగ్
సంవత్సరాలుగా, సినర్జీ, క్విజ్ టైమ్ వంటి ఒరిజినల్ నాన్-ఫిక్షన్ షోలను అందించింది. ఇండియా క్విజ్, ఆన్సర్స్, మంచ్ మసాలా, స్టైల్ టుడే, యురేకా, 3-2-1, మామ్ తుమ్ ఔర్ హమ్, బాలీవుడ్ కా బాస్, ఖేలో జీతో జియో , స్పోర్ట్స్ కా సూపర్ స్టార్, అలాగే మాస్టర్ మైండ్, యూనివర్సిటీ ఛాలెంజ్, కాంజోర్ కాడీ కౌన్, ఇండియాస్ చైల్డ్ జీనియస్, బ్లఫ్ మాస్టర్, హార్ట్ బీట్, క్యా ఆప్ పంచ్వీ పాసె సే తేజ్ హైన్ వంటి అంతర్జాతీయ ఫార్మాట్లు , 10 కా డమ్, ఇండియాస్ గాట్ టాలెంట్, ఆప్ కీ కచేహ్రీ, సచ్ కా సామ్నా , కౌన్ బనేగా కరోడ్ పతి, వీటితోపాటు డిస్కవరీ ఛానల్ కొరకు ఇండియాస్ బెస్ట్ జాబ్స్ , టిఎల్ సి కొరకు గుడ్ హోమ్స్ షో.
1988లో స్థాపించబడిన ఈ ప్రొడక్షన్ హౌస్ 2007 నుంచి రిలయన్స్ మీడియావర్క్స్ తో అనుబంధసంస్థగా ఉంది. అనిల్ ధీరూభాయ్ అంబానీ గ్రూప్ కు చెందిన బిగ్ ఎంటర్ టైన్ మెంట్ సంస్థ రిలయన్స్ మీడియావర్క్స్ విభాగం. 2016 లో, టీవీ డిజిటల్ మీడియా స్క్రిప్ట్ విభాగంలోకి ప్రవేశించడానికి ఫాంటమ్ ఫిల్మ్‌లతో సంస్థ ఒక వ్యూహాత్మక కూటమిని ఏర్పాటు చేసింది. ముంబై, డిల్లీ, చెన్నై, హైదరాబాద్, త్రివేండ్రం, బెంగళూరు కోల్‌కతా నుండి పనిచేస్తున్న బిగ్ సినర్జీ తొమ్మిది భాషల్లో టీవీ షోలను నిర్మించింది
బిగ్ సినర్జీ మీడియా లిమిటెడ్ చీఫ్ ఎగ్జిక్యూటివ్ ఆఫీసర్ రాజీవ్ బక్షి నేతృత్వంలోని టెలివిజన్ నిర్మాణ సంస్థ. ఇది 1988 లో దేశంలోని మొట్టమొదటి స్వతంత్ర టెలివిజన్ సంస్థలలో ఒకటిగా ప్రారంభమైంది. సినర్జీ భారతదేశంలో వాస్తవ వినోదాల్లో ఒక గుర్తింపు పొందిన సంస్థ. ఇది భారతదేశంలో కొన్ని అత్యంత ప్రాచుర్యం పొందిన విమర్శకుల ప్రశంసలు పొందిన వాస్తవిక వినోద ప్రదర్శనలను నిర్మించింది.
బిగ్ సినర్జీ టీవీ, డిజిటల్ మీడియా రెండింటికీ 'వూట్'తో యాయ్ కే హువా బ్రో,' వూక్లిప్'తో కౌషికీ, 'ఆల్ట్ బాలాజీ'తో బోస్-డెడ్ లేదా అలైవ్ వంటి ప్రముఖ వెబ్-సిరీస్‌లతో ఫిక్షన్ విభాగంలోకి విస్తరిస్తోంది. స్టార్ భారత్‌తో సవ్ధాన్ ఇండియా నయా అధ్యాయ్, అమెజాన్‌తో అభివృద్ధి చెందుతున్న కొన్ని షోలు.
ఈ సంస్థ కౌన్ బనేగా క్రోర్‌పతి: అమితాబ్ బచ్చన్ హోస్ట్ చేస్తున్న భారతదేశపు అతిపెద్ద టెలివిజన్ క్విజ్ షోకు ప్రసిద్ది చెందింది.
రోరు రాజవంశం భారత ఉపఖండం నుండి వచ్చిన శక్తి. ఇది క్రీస్తుపూర్వం 450 - సా.శ. 489 నుండి ఆధునిక సింధు వాయవ్య భారతదేశాన్ని పాలించింది. సింధు రెండు ప్రధాన, అత్యున్నత తెగలు సా.శ. 970–1351 కాలంలో సింధును పాలించిన సూమ్రో రాజవంశం వారసులు - సా.శ. 1351–1521 కాలంలో సింధును పాలించిన సమ్మ రాజవంశం వారసులు - ఈ తెగలకు చెందినవి అదే రక్తసంబంధం కలిగిన ప్రజలుగా ఉన్నారు. ఇతర సింధీ రాజ్పుతులలో భచోలు, భుట్టోలు, భట్టిలు, భన్బ్రోలు, మహేన్డ్రోలు, బురిరోలు, లఖా, సహేతాలు, లోహనాలు, మోహనో, దహార్లు, ఇందారు, చాచారు, ధరేజా, రాథోరెలు, దఖాను, లంగా, మొదలైనవి సింధీ-సిపాహి గుజరాతుకు చెందిన సంధై ముస్లింలు భారతదేశంలో స్థిరపడిన సింధీ రాజ్పుతుల వర్గాలు ఉన్నాయి. సింధీ రాజ్పుతులతో దగ్గరి సంబంధం ఉన్న సింధు జాట్లు, వీరు ప్రధానంగా సింధు డెల్టా ప్రాంతంలో కనిపిస్తారు. ఏదేమైనా పంజాబు, బలూచిస్తాన్లతో పోలిస్తే సింధులో గిరిజనులకు పెద్ద ప్రాముఖ్యత లేదు. సింధులో గుర్తింపు ఎక్కువగా ఒక ఉమ్మడి జాతి గుర్తింపు మీద ఆధారపడి ఉంటుంది.
మొదటి సహస్రాబ్దిలో అనేక శతాబ్దాలుగా క్రీ.పూ మొదటి సహస్రాబ్ది మొదటి ఐదు శతాబ్దాలలో సింధు పశ్చిమ భాగాలు, సింధు నది, పశ్చిమ పార్శ్వంలో ఉన్న ప్రాంతాలు పర్షియా, గ్రీకు, కుషాను పాలనలో అడపాదడపా ఉన్నాయి. అచెమెనిదు రాజవంశం , ఇది తూర్పున సాత్రపీలు, తరువాత అలెగ్జాండరు ది గ్రేట్ తరువాత ఇండో-గ్రీకులు, తరువాత ఇండో-సస్సానిదులు, అలాగే కుషాన్ల ఆధ్వర్యంలో, 7 వ మధ్య ఇస్లామికు దండయాత్రలకు ముందు –10 వ శతాబ్దం సా.శ. అలెగ్జాండరు ది గ్రేట్ పర్షియా సామ్రాజ్యాన్ని స్వాధీనం చేసుకున్న తరువాత సింధు నదీతీరం వెంట పంజాబు, సింధు గుండా వెళ్ళాడు.
సింధీలు ప్రజలను ि्ी , సింధి ఖుదాబాది అని కూడా పిలుస్తారు. స్విజి ) సింధీ భాష మాట్లాడే ఇండో-ఆర్య జాతి-భాషా సమూహం. వీరు పాకిస్తాను సింధు ప్రావిన్సుకు చెందినవారు. 1947 లో భారతదేశ విభజన తరువాత చాలా మంది సింధి హిందువులు, సింధి సిక్కులు కొత్తగా ఏర్పడిన " డొమినియను ఆఫ్ ఇండియా, ప్రపంచంలోని ఇతర ప్రాంతాలకు వలస వెళ్ళారు. ప్రస్తుతం సంప్రదాయ సింధీలు భారతదేశం, పాకిస్తాన్లలో ఉన్నారు. భారతీయ సింధీలు ప్రధానంగా హిందువులుకాగా, పాకిస్తాను సింధీలు ప్రధానంగా ముస్లింలు.
ఈ ప్రాంతానికి సింధు పేరు పెట్టారు. ఈ ప్రాంతంలో నివసిస్తున్న ప్రజలను సింధి అని పిలుస్తారు. సింధు అనే పదం నుండి హిందీ, హిందూ పదాలు ఉద్భవించాయి. ఎందుకంటే ప్రాచీన పర్షియన్లు "స"ను "హ" అని ఉచ్చరించారు. అదే విధంగా పర్షియన్లు ఈ ప్రాంత ప్రజలను హిందూ ప్రజలు అని, వారి భాషను హిందీ భాష అని, ఈ ప్రాంతాన్ని హిందు అని పిలిచారు. ఈ పేరు పురాతన కాలం నుండి ఈ ప్రాంతానికి, తరువాత మొత్తం ఉత్తర భాగానికి ఉపయోగించబడింది. ఈ రోజు ద్వీపక్లం అంతటికీ ఇది ఆపాదించబడింది.
సింధు లోయ నాగరికత క్రీ.పూ 1700 సంవత్సరంలో పూర్తిగా తెలియని కారణాల వల్ల క్షీణించింది. అయినప్పటికీ దాని పతనం బహుశా భూకంపం లేదా ఘగ్గరు నదిని ఎండడం వంటి సహజ సంఘటన ద్వారా సంభవించింది. క్రీస్తుపూర్వం 1500 లో సరస్వతి నది, గంగా నది మధ్య ఉన్న వేద నాగరికతను ఇండో-ఆర్యులు స్థాపించారని విశ్వసిస్తున్నారు. ఈ నాగరికత దక్షిణ ఆసియాలో తదుపరి సంస్కృతులను రూపొందించడానికి సహాయపడింది.
సా.శ. 720 తరువాత అరబ్బులు స్వాధీనం చేసుకున్న తరువాత ఇస్లాం చేత ప్రభావితమైన తొలి ప్రాంతాలలో సింధు ఒకటి. ఈ కాలానికి ముందు, ఇది భారీగా హిందూ, బౌద్ధమత ప్రభావితంగా ఉండేది. సా.శ. 632 తరువాత ఇది అబ్బాసిదులు, ఉమైయిదుల ఇస్లాం సామ్రాజ్యాలలో భాగంగా ఉంది. హబ్బరి, సూమ్రా, సమ్మ, అర్ఘును రాజవంశాలు సింధును పాలించాయి.
సింధు ప్రజల స్థిరమైన శ్రేయస్సు, దాని వ్యూహాత్మక భౌగోళిక స్థితితో కారణంగా విదేశీ సామ్రాజ్యాల వరుస విజయాలకు లోబడి ఉంది. సా.శ. 712 లో సింధు ఇస్లామికు సామ్రాజ్యమైన కాలిఫేటులో విలీనం చేయబడింది. భారతదేశంలోకి ‘అరేబియా ద్వారం’ అయింది .
ముస్లిం సింధీలు సున్నీ హనాఫీ ఫిఖ్ను అనుసరిస్తున్నారు. వీరిలో గణనీయమైన అల్పసంఖ్యాక షియా ఇత్నా 'అషరియా ఉన్నారు.
సింధి ముస్లింల మీద సూఫీ మతం తీవ్ర ప్రభావాన్ని చూపింది. సింధు ప్రాంతం అంతటా కలిపించే అనేక సూఫీ మందిరాల ద్వారా ఇది కనిపిస్తుంది.
ప్రసిద్ధ సాంస్కృతిక సింధీలలో షా అబ్దులు లతీఫు భితాయి, లాల్ షాబాజు ఖలందరు, జులేలాలు, సచలు సర్మాస్టు ప్రాధాన్యత వహిస్తున్నారు.
అరబ్బులచేత జయించబడిన మొదటి ప్రాంతాలలో సింధు ఒకటి. అలాగే ఇస్లాం చేత ప్రభావితమైన మొదటి ప్రాంతంగా ఇది గుర్తించబడుతుంది.
2018లో తెలంగాణ శాసనసభ ఎన్నికలలో, 2019 17వ లోకసభ ఎన్నికలలో టిఆర్ఎస్ అభ్యర్థులకు మద్దతు ఇచ్చాడు. ఖమ్మంలో జరిగిన ఆత్మీయ సమ్మేళనంలో పార్టీపై వివాదస్పద వ్యాఖ్యలు చేయడంతో మాజీ మంత్రి జూపల్లి కృష్ణారావు, మాజీ ఎంపీ పొంగులేటి శ్రీనివాస్ రెడ్డిలను 2023 ఏప్రిల్ 10న బీఆర్ఎస్ పార్టీ నుండి సస్పెండ్ చేసింది. ఆయన 2023 జులై 2న ఖమ్మంలో తెలంగాణ కాంగ్రెస్ జనగర్జన సభలో కాంగ్రెస్ అగ్రనేత రాహుల్ గాంధీ సమక్షంలో కాంగ్రెస్‌లో చేరగా, రాహుల్ గాంధీ ఆయనకు పార్టీ కండువా కప్పి పార్టీలోకి ఆహ్వానించాడు. ఆయన 2023 జులై 14న తెలంగాణ ప్రదేశ్‌ కాంగ్రెస్‌ ప్రచార కమిటీ కో-ఛైర్మన్‌గా నియమితులయ్యాడు.
కాంగ్రెస్ పార్టీలో కార్యకర్తగా కొనసాగుతూ, వివిధ హోదాల్లో పనిచేశాడు. 2013లో వైఎస్సార్ కాంగ్రెస్ పార్టీలో చేరాడు. కొంతకాలం తెలంగాణ వైకాపా అధ్యక్షుడిగా ఉన్నాడు. 2014లో జరిగిన 16వ లోకసభ ఎన్నికలలో ఆ పార్టీ తరపున ఖమ్మం లోకసభ నియోజకవర్గం నుండి పోటీచేసి, టీడీపీ అభ్య‌ర్థి నామా నాగేశ్వరరావుపై 11,974 ఓట్ల ఆధిక్యంతో గెలుపొందాడు. ఆ తరువాత తెలంగాణ రాష్ట్ర సమితిలో చేరాడు.
శ్రీనివాస్ రెడ్డి 1959, నవంబరు 4న రాఘ‌వ‌రెడ్డి, స్వ‌రాజ్యం దంపతులకు ఖమ్మం జిల్లా, కల్లూరు మండలంలోని నారాయణపురంలో జన్మించాడు. వ్యవసాయదారుడిగా పనిచేశాడు. 1984లో కల్లూరు ప్రభుత్వ జూనియర్ కళాశాల నుంచి ఇంటర్ విద్యను, హైదరాబాదు ఉస్మానియా విశ్వవిద్యాలయం దూరవిద్యలో బిఏ డిగ్రీని పూర్తిచేశాడు.
1985లో ఎన్టీఆర్ ముఖ్యమంత్రిగా ఉన్నప్పుడు గ్రామోదయ పథకంలో పేరువంచ మేజర్‌పై క్రాస్‌వాల్‌ నిర్మాణం చేశాడు. ఆ క్రాస్‌వాల్‌ నిర్మాణం వల్ల 450 ఎకరాల భూమి సాగులోకి వచ్చింది. అలా కాంట్రాక్టర్‌గా మారి ప్రభుత్వం తరపున అనేక నిర్మాణాలు చేశాడు.
మొఘల్ రోడ్ పర్వత శిఖరంలో ఉన్న పీర్ పంజాల్ కనుమ వంటి పర్యాటక ప్రదేశాలను ప్రపంచవ్యాప్తంగా ప్రజలు సందర్శిస్తారు.మొఘల్ సారాయ్- ప్యాలెస్ మొఘల్ రోడ్ ప్రక్కన ప్రవహించే నది ఒడ్డున ఉంది.ఈ ప్యాలెస్ మొఘల్ పాలకులు, వారి ప్రయాణ సమయంలో విశ్రాంతి స్థలంగా ఉపయోగించారు. డబ్జన్ అడవులు షోపియన్ మరొక పర్యాటక ప్రదేశం.ఇక్కడ డబ్జన్ అడవి మధ్యలో ఒక వసంతం ఉంది.జాతీయ ఉద్యానవనం హిర్పోరా వన్యప్రాణుల అభయారణ్యం షోపియన్ జిల్లాలో ఉంది.హిమాలయాలలో సంచరించే సహా జంతువుల జాతులకు చెందిన అనేక జాతుల జంతువులకు ఇది నిలయం. ఎలుగుబంటి, నల్ల ఎలుగుబంటి, మచ్చల జింక, చిరుత, టిబెట్ తోడేలు, తాటి పునుగు, తీవ్ర ఆపదను ఎదుర్కొటున్న పీర్ పంజల్ మార్ఖోర్ లాంటి 130 రకాల పక్షులు, జంతువులు ఈ అభయారణ్యంలో ఉన్నాయి.
భౌగోళిక శాస్త్రవేత్త ఫ్రెడెరిక్ డ్రూ, షాపియాన్ దాని పేరును షా-పయాన్ అనే పదం వక్రీకరణ నుండి, అంటే "రాయల్ స్టే" నుండి పొందారని పేర్కొన్నారు .ఏది ఏమయినప్పటికీ, షాపియన్‌ను "షిన్-వాన్" అని పిలుస్తారు.అంటే "మంచు అడవి" అని స్థానిక ప్రజలు భావిస్తారు. షియాస్ అనే పదం వేరే అభిప్రాయాన్ని కలిగి ఉంది. ఇది అంతకుముందు షియాస్ నివసించేదని నమ్ముతారు, కనుక ఇది "షిన్-వాన్" అంటే "ది ఫారెస్ట్ ఆఫ్ షియాస్" అని అంటారు.షాపియన్ ఒక పురాతన కాశ్మీర్ పట్టణం, ఇది ప్రాచీన సామ్రాజ్యమార్గంలో ఉన్నందున ప్రాముఖ్యత కలిగిఉంది.దీనిని సాధారణంగా మొఘల్ రోడ్ అని పిలుస్తారు.ఇది లాహోర్, శ్రీనగర్లను కలుపుతుంది. సా.శ.1872-1892 నుండి కాశ్మీర్‌లోని ఆరు వజారత్ ప్రధాన కార్యాలయాలలో షోపియన్ ఒకటి
1988 లో జమ్మూ కాశ్మీరు ప్రభుత్వం షోపియన్ ప్రభుత్వ డిగ్రీ కళాశాలను స్థాపించింది.మౌలిక సదుపాయాలలో భాగంగా,షోపియన్ ప్రజలకు ఇది ఉన్నత విద్య అందిస్తుంది.సాంకేతిక స్థాయి విద్యను అందించే ప్రభుత్వ పాలిటెక్నిక్ కళాశాలను షోపియన్ పట్టణంలో ఇటీవల స్థాపించబడింది.
షోపియన్ పట్టణం శ్రీనగర్ నుండి 51 కి.మీ , పుల్వామా నుండి 20 కి.మీ దూరంలో ఉంది.ఇది సముద్ర మట్టానికి 2,146 మీటర్లు సగటు ఎత్తులో ఉంది.ఇది అనంతనాగ్‌తో పాటు కుల్గామ్‌తో దశాబ్దాల నాటి రహదారి సౌకర్యాన్ని కలిగి ఉంది.
షాపియన్ లేదా షుపియాన్ అనేది భారతదేశంలోని జమ్మూ కాశ్మీర్ రాష్ట్రంలోని కాశ్మీర్ లోయ దక్షిణ భాగంలో ఉన్న షోపియన్ జిల్లాకు చెందిన పట్టణం.దీనిని ఆపిల్ పట్టణం అని అంటారు. ఇది ఒక పరిపాలనా విభాగం.
షోపియన్ .అక్షాంశరేఖాంశాల మధ్య ఉంది. ఇది సముద్రమట్టానికి సగటుఎత్తు 2057 మీటర్లు లో ఉంది.ఇది శ్రీనగర్ నుండి 54 కి.మీ.దూరంలో ఉంది.
జనవరి 15: రిచర్డ్ బాయిల్, 1వ ఎర్ల్ ఆఫ్ బరులింగ్టన్, ఆంగ్లో-ఐరిష్ కులీనుడు, లార్డ్ హై కోశాధికారి ఐర్లాండ్, కావలీర్.
డిసెంబరు 26: వోల్ఫ్‌గ్యాంగ్ జూలియస్, కౌంట్ ఆఫ్ హోహెన్లోహే-న్యూన్‌స్టెయిన్, జర్మన్ ఫీల్డ్ మార్షల్.
ఫిబ్రవరి 16: పియరీ బౌగెర్, ఫ్రెంచ్ గణిత శాస్త్రజ్ఞుడు, జియోఫిజిసిస్ట్, జియోడెసిస్ట్, ఖగోళ శాస్త్రవేత్త.
తేదీ తెలియదు: విలియం మోరలే, ఇంగ్లీష్-అమెరికన్ ఒప్పంద సేవకుడు, ఆత్మకథ, పెన్సిల్వేనియా ప్రావిన్స్‌లో జీవితానికి ప్రాధమిక వనరు.
అభిరామ్ రెండు మెదడులతో పుడతాడు. అతను పెరిగే క్రమంలో అతని శరీరంలో ఇద్దరు వ్యక్తులు ఉన్నారని తెలుస్తుంది. దాంతో అభిరామ్ ఇద్దరు వ్యక్తులు గా ఎప్పటికప్పుడు మారిపోతుంటాడు. అభి ఊర మాస్ అయితే, రామ్ క్లాస్. అభిరామ్ దగ్గర విపరీతమైన శబ్ధం చేస్తే అభి-రామ్ ఒకరి నుంచి ఇంకొకరికి మారతారు. అంటే, ఒక మెడడు ఆగిపోయి ఇంకో మెదడు పనిచేయడం మొదలవుతుంది. అభి ఆలోచనలకి, రామ్ ఆలోచనలకు ఏమాత్రం సింక్ లేకపోవడంతో. ఒకరి వల్ల మరొకరి లైఫ్ రిస్క్ లో పడుతూ ఉంటుంది. అలా సాగుతున్న వారి జీవితంలో రామ్ అనూహ్యమైన నిర్ణయానికి వస్తాడు. కరెక్ట్ గా అదే టైమ్ లో అభి. హ్యాపీ అనే అమ్మాయితో లవ్ లో పడతాడు. అభి లవ్ స్టోరీకి రామ్ విలన్ గా మారతాడు. రామ్ వల్ల అభి ప్రేమకు వచ్చిన సమస్యలేంటి, ఆ సమస్యలనుంచి బయటపడి అభి తన ప్రేమను ఎలా సక్సెస్ చేసుకున్నాడు అన్నది మిగతా కథ.
బుర్రకథ, 2019 జూలై 5న విడుదలైన తెలుగు సైన్స్ ఫిక్షన్ కామెడీ చలనచిత్రం. దీపాల ఆర్ట్స్ & టఫ్ ఎనెడ్ స్టూడియోస్ పతాకంపై శ్రీకాంత్ దీపాల, కిషోర్, ఎంవి కిరణ్ రెడ్డి నిర్మించిన ఈ చిత్రానికి డైమండ్ రత్నబాబు దర్శకత్వం వహించాడు. ఈ చిత్రంలో ఆది, మిస్తీ చక్రవర్తి, రాజేంద్ర ప్రసాద్ ప్రధాన పాత్రల్లో నటించగా, సాయి కార్తీక్ సంగీతం అందించాడు.
2020 జూలైలో బోర్డర్ రోడ్స్ ఆర్గనైజేషన్ , తవాంగ్‌కు పశ్చిమాన ఉన్న లుమ్లా నుండి సాక్టెంగ్ వన్యప్రాణుల అభయారణ్యం ద్వారా భూటాన్లోని ట్రాషిగాంగ్ కు వ్యూహాత్మక రహదారి నిర్మాణాన్ని తలపెట్టింది. దీనివలన గౌహతి తవాంగ్ ల మధ్య దూరం 150 కిలోమీటర్లు తగ్గుతుంది. తూర్పు భూటాన్ లోను, భారత చైనా సరిహద్దు వద్దకూ సైన్యాన్ని తరలించడం వేగవంతమౌతుంది. ఇది మానస్ నది వెంట ఉన్న మాలో రహదారిని జాతీయ రహదారి ప్రమాణాలకు అప్‌గ్రేడ్ చేస్తుంది. ఈ 40 కిలోమీటర్ల కొత్త వైండింగ్ రహదారిలో కేవలం 10 కిలోమీటర్ల కొత్త రహదారిని మాత్రమే నిర్మించాల్సిన అవసరం ఉంది. మిగిలినదంతా ప్రస్తుతమున్న రహదారుల నవీకరణే. తూర్పు భూటాన్‌ను పశ్చిమ తవాంగ్‌తో అనుసంధానించడానికి మరిన్ని రహదారులను నిర్మించటానికి ప్రతిపాదనలు ఉన్నాయి. అవి "ట్రాషిగాంగ్-నామ్‌షు రోడ్", "చోర్టెన్ కోరా-జెమితాంగ్ రోడ్", భూటాన్‌లో రహదారి అప్‌గ్రేడ్, భూటాన్-చైనా సరిహద్దులోని సింగే జొంగ్, ముందస్తు ల్యాండింగ్ గ్రౌండ్ సింగే జోంగ్ ప్రాంతానికి సమీపంలో ఎయిర్‌స్ట్రిప్‌తో పాటు మరిన్ని హెలిప్యాడ్‌ల నిర్మాణం ఈ ప్రతిపాదనల్లో ఉన్నాయి.
166 కిలోమీటర్ల పొడవైన భలుక్పాంగ్-తవాంగ్ రైల్వే లింకు ప్రస్తుతం ఉన్న భలుక్పాంగ్ రైల్వే స్టేషన్ నుండి అరుణాచల్ ప్రదేశ్ లోని తవాంగ్ వరకు జాతీయ ప్రాజెక్టుగా చేపట్టే ప్రతిపాదన ఉంది. ఇది పర్యాటక రంగానికి ఊపునిస్తుంది. సాయుధ బలగాలను వేగంగా తరలించగలుగుతారు. ఈ మార్గం 10,000 అడుగుల ఎత్తున ఉన్న ప్రదేశాల గుండా వెళుతుంది. 80% మార్గం సొరంగాల గుండానే వెళ్తుంది. అత్యంత పొడవైన సొరంగం 29.48 కిలోమీటర్లు ఉంటుంది. ఈ రైలు మార్గం వెంట 2 లేన్ల రోడ్డును కూడా అభివృద్ధి చేస్తారు. ఈ లింకు వలన ప్రస్తుతం 285 కి.మీ. ఉన్న భలుక్పాంగ్-తవాంగ్ రహదారి దూరం 119 కి.మీ మేర తగ్గుతుంది. పూర్తయిన తర్వాత, మరింత విస్తరణ ప్రణాళికలలో పశ్చిమ దిశగా తూర్పు భూటాన్‌లోని యోంగ్ఫుల్లా విమానాశ్రయానికి 100 కిలోమీటర్ల పొడవైన దారిని నిర్మిస్తారు. ఈ దారి భారతదేశంలోని యాబాబ్, భూటాన్‌లోని ట్రాషిగాంగ్ ల గుండా పోతుంది. యోంగ్ఫుల్లా విమానాశ్రయాన్ని భారతదేశం అప్‌గ్రేడ్ చేసింది. భారత సైన్యం, భూటాన్ సైన్యం దాన్ని ఉపయోగిస్తున్నాయి.
లైట్ఫుట్ జరిపిన సందర్శనపై టిబెట్, దౌత్యస్థాయిలో గట్టి నిరసన తెలియజేసింది. కానీ భూభాగాల మార్పిడేమీ జరగలేదు. 1941 లో చైనా, జపాన్‌ల మధ్య యుద్ధం మొదలైన తరువాత, అస్సాం ప్రభుత్వం నార్త్ ఈస్ట్ ఫ్రాంటియర్ ఏజెన్సీ ప్రాంతంపై పట్టు బిగించడానికి అనేక 'ఫార్వర్డ్ పాలసీ' చర్యలను చేపట్టింది. 1944 లో జెపి మిల్స్, దిరాంగ్ జోంగ్ వద్ద అస్సాం రైఫిల్స్ పోస్టును ఏర్పాటు చేసి, టిబెట్‌కు చెందిన పన్ను వసూలు చేసేవారిని అక్కడినుండి తరిమేసాడు. దాంతో సెలా కనుమకు దక్షిణంగా ఉన్న ప్రాంతంపై బ్రిటిషు నియంత్రణ నెలకొంది. దీనిపై టిబెట్ వెలిబుచ్చిన నిరసనలను పట్టించుకోలేదు. అయితే, కనుమకు ఉత్తర ప్రాంతం నుండి టిబెట్ వారిని తొలగించడానికి ఎటువంటి చర్యలు తీసుకోలేదు. తవాంగ్ పట్టణం ఈ ప్రాంతం లోనే ఉంది.
తవాంగ్ వైమానిక దళ స్టేషన్‌లో ఇప్పటికే హెలిపోర్టు, "అడ్వాన్స్‌డ్ ల్యాండింగ్ గ్రౌండ్" ఉన్నాయి. ఇక్కడ లాక్‌హీడ్ మార్టిన్ సి -130 జె సూపర్ హెర్క్యులస్ రవాణా విమానాలు కూడా దిగగలవు. పర్యాటకం కోసము, ఉడాన్ పథకం కోసమై సివిల్ హెలికాప్టర్లు, విమానాలను నడిపేందుకు భారతీయ వైమానిక దళం తవాంగ్‌లో అప్‌గ్రేడ్ చేసిన ని సిద్ధం చేసింది.
5 వ దలైలామా, నాగ్వాంగ్ లోబ్సాంగ్ గయాట్సో కోరిక మేరకు తవాంగ్ బౌద్ధ విహారాన్ని మేరా లామా లోడ్రే గయాట్సో స్థాపించాడు. ఇది గెలుగ్పా వర్గానికి చెందినది. ఇది భారతదేశంలో అతిపెద్ద బౌద్ధ విహారం. లాసా లోని బౌద్ధ విహారం తరువాత ప్రపంచం లోనే అతి పెద్ద బౌద్ధ విహారం ఇది. తవాంగ్, ఆరవ దలై లామా జన్మస్థలం కాబట్టి బౌద్ధులకు ఇది చాలా పెద్ద పుణ్యస్థలం.